
Acatistul Sfântului ierarh mucenic Teodosie de la Mănăstirea Brazi 
(22 septembrie) 


Viaţa și Acatistul 
Sfântului Sfinţit Mucenic 
TEODOSIE 


de la Mănăstirea Brazi 


COLECȚIA ACATISTE ȘI VIEŢI DE SFINȚI 


Editura Institutului Biblic și de Misiune Ortodoxă 


Sfântul sfinţit mucenic Teodosie de la Mănăstirea Brazi, mitropolitul Moldovei 
(22 septembrie): 


https://www.academia.edu/44227516/St% C3% A?2ntul_sfin % C5% A3it_mucenic_Teodosie 
de_la_M 9% C4%83n % C4% 83stirea_Brazi_mitropolitul_Moldovei_22_septembrie 


https://archive.org/details/sf.-teodosie-de-la-brazi/mode/2u 


https://www.slideshare.net/steaemy 1/sf-teodosie-de-la-brazi 

Materiale despre Sfântul sfinţit mucenic Teodosie de la Mănăstirea Brazi: 


https://independent.academia.edu/emystea/Sf-sfin % C5 % A3it-muc-Teodosie-(22-sept 


https://archive.org/details/Gsteaemy?query=M % C4 9% 83n % C4% 83stirea+Brazi 

https://www.slideshare.net/steaemy 1/search_my_uploads?type=&new=&q=+Brazi 


&&& 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dunezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Acatistul Maicii Domnului al Sf ier. mc Teodosie de la Brazi oficiate de IPS 
Teodosie: 
https://www.youtube.com/watch?v=gk49W mPwzW 2&t=3603s 


Acatistul Sfântului ierarh mucenic Teodosie de la Mănăstirea Brazi - Pr. Gheor- 
ghe Adrian Fofiu: 
https://www.youtube.com/watch?v=KmP5SyRAIEEE 


&&& 


Condac 1 

Vrednicului păstor al turmei lui Hristos, râvnitorului ierarh Teodosie, care prin 
mucenicie s-a arătat apărător al Biserici strămoşeşti, laudă de mulțumire îi adu- 
cem noi, nevrednicii; că acesta s-a arătat odor prea strălucit între ierarhii Moldovei 
şi pururea rugător către Dumnezeu pentru cei ce, cu credinţă şi cu dragoste, îi cân- 
tă: Bucură-te, Sfinte ierarhe Teodosie, mucenice al lui Hristos! 


Icos 1 

Din pruncie te-a hărăzit Dumnezeu a fi vas ales al harului Său, căci bine credin- 
cioşii tăi părinți ți-au umplut inima și sufletul de iubire sfântă și de învăţătura cea 
adevărată a Bisericii. Într-armat fiind cu daruri alese, ţi-ai închinat viaţa împlinirii 
virtuților creştinești, pentru care îți aducem această cuvenită cântare: 

Bucură-te, cel ce din braţele maicii tale pomul vieţii a înflorit întru tine; 

Bucură-te, că din copilărie ai început călătoria către Dumnezeu; 

Bucură-te, că din casa părintească te-ai arătat ca un vas sfințit; 

Bucură-te, că din pruncie sufletul tău a fost locaș al Sfântului Duh; 

Bucură-te, cel ce ai fost ca o stâlpare de finic înaintea Domnului; 

Bucură-te, că îngerul păzitor ţi-a arătat calea cea bună de urmat; 

Bucură-te, că dragostea de Dumnezeu a împodobit viaţa ta; 

Bucură-te, că ai căutat comoara cea adevărată pe care ai găsit-o în Biserica Do- 
mnului; 

Bucură-te, că fiu al luminii te-a arătat pe tine vieţuirea ta; 

Bucură-te, că pe calea cea bună, credinţa în Dumnezeu te-a călăuzit; 

Bucură-te, că multă stăruinţă ai arătat pentru îmbunătăţirea vieții tale; 

Bucură-te, că ai înmulțit talantul ca sluga cea bine credincioasă; 

Bucură-te, Sfinte ierarhe Teodosie, mucenice al lui Hristos! 


Condac 2 

Ascultând glasul chemării celei de Sus, ai luat crucea şi ai urmat lui Hristos, în- 
dreptându-ți paşii către viața călugărească de la Mănăstirea Brazi din Vrancea na- 
tală, unde prin osârdie şi nevoinţă, te-ai făcut bine plăcut lui Dumnezeu, căruia ne- 
încetat I-ai cântat: Aliluia! 


Icos 2 

Din tinerețile tale, râvnitor al virtuților şi iubitor de nevoinţe te-ai arătat. Pentru 
aceasta, viaţa ta cea plăcută lui Dumnezeu a fost cunoscută de toți monahii ca o 
scară dumnezeiască ce duce către ceruri. Primit-ai, cu smerenie şi evlavie, chipul 
cel îngeresc al călugăriei, pentru care noi, credincioşii, îți împletim cunună de lau- 
de, cântând aşa: 

Bucură-te, că ai socotit deşertăciuni toate cele omeneşti; 

Bucură-te, că năvălinile patimilor le-ai potolit; 

Bucură-te, că toate cele pământeşti ca o pânză de păianjen le-ai socotit; 

Bucură-te, că ispitele nu te-au putut opri din calea spre sfinţenie; 

Bucură-te, cel ce pe piatra credinţei ţi-ai aşezat tinereţea ta; 

Bucură-te, că prin viață neîntinată, ai urcat pe scara virtuților; 

Bucură-te, că ai căutat cu multă râvnă a ajunge la firea cea dintâi; 

Bucură-te, că ai fost ca o viţă roditoare în via Domnului; 

Bucură-te, că prin viaţă curată, ai dobândit frumusețile cele nepieritoare; 

Bucură-te, că te-ai făcut sălaş curat al Sfântului Duh, dumnezeiască dragoste ar- 
zând întru tine; 

Bucură-te, că ai fugit de viforul ispitelor celor vătămătoare de suflet; 

Bucură-te, cel ce cu darul lui Dumnezeu ai biruit hotarele firii; 

Bucură-te, Sfinte ierarhe Teodosie, mucenice al lui Hristos! 


Condac 3 

Ca o flacără arzătoare a strălucit viaţa ta în obştea ce te-a primit, minunate părinte 
Teodosie, luminând şi întărind pe cei din jurul tău. Darul Duhului Sfânt te-a mânat 
ca pe o pasăre în pustie, unde ţi-ai adăpat sufletul din izvoarele cele nepieritoare 
ale vieţii sihăstrești, urcând treptele sfinţeniei şi cântând neîncetat lui Hristos Dum- 
nezeu: Aliluia! 


Icos 3 

Curată pornire lăuntrică având, ai căutat înălțarea sufletului, prin sărăcie de bună 
voie, curăție, deplină ascultare și neîncetate rugăciuni. Şi ajungând la frumuseţea 
nepătimirii, vrednicule ostaş al lui Hristos, ai sporit roada Duhului Sfânt întru tine, 
pentru care îți aducem această cântare: 

Bucură-te, că ai intrat în ceata celor ce cu osârdie îl caută pe Domnul; 

Bucură-te, că îngerescul chip ţi-a fost pavăză împotriva ispitelor; 

Bucură-te, că ai trecut de la trăirea în trup la trăirea în duh; 

Bucură-te, cel ce, întrând în liniștea sihăstriei, ai împodobit graiul inimii cu fru- 
museţea rugăciunii; 

Bucură-te, că zăvorând uşa ispitelor, zburdănile trupului ai veştejit; 

Bucură-te, cel ce, prin curată viață călugărească, ai devenit înger în trup; 

Bucură-te, că de poftele lumești ai fugit, făcându-te ucenic ales al Domnului; 
Bucură-te, că în mănăstire viețuind, desfătarea bunătăţilor duhovnicești ai dobân- 
dit; 

Bucură-te, că trăind întru sfinţenie, cale la ceruri ţi-ai pregătit; 

Bucură-te, că prin post şi rugăciune, ai dobândit bunătăţile cele veşnice; 

Bucură-te, că trăire curată având, veşmântul cel luminos al mântuirii l-ai împodo- 
bit; 

Bucură-te, că viaţa ta scară cerească s-a arătat; 

Bucură-te, Sfinte ierarhe Teodosie, mucenice al lui Hristos! 


Condac 4 

Încununându-ţi viaţa sihăstrească cu daruri dumnezeiești, Împăratul doririlor te-a 
chemat la vrednicia arhieriei, alegându-te păstor al turmei celei cuvântătoare din 
tinutul Rădăuţilor. Şi întru această slujire, ca un cărbune dumnezeiesc, a1 luminat 
sufletele celor credincioşi, povăţuindu-i la lumina cea neînserată şi învățându-i a 
cânta lui Dumnezeu: Aliluia! 


Icos 4 

Ca un soare duhovnicesc te-ai arătat păstoriților tăi, fericite Teodosie și prin pioase 
rugăciuni la mormântul marelui voievod Ștefan cel sfânt de la Putna, ai ţinut aprin- 
să candela credinţei şi dragostea de ţară. Pentru aceasta, te întâmpinăm cu aleasă 
cinstire, zicând: 

Bucură-te, vrednicule urmaş al apostolilor, cel ce toate cu înțelepciune le-ai chi- 
vernisit; 

Bucură-te, că prin darul arhieriei, ai primit mirul cel ceresc în inima ta; 

Bucură-te, păstorule cel bun, care ai intrat prin ușă în staulul oilor; 

Bucură-te, că prin osteneli, chipul marelui Arhiereu întru tine s-a împlinit; 
Bucură-te, că sufletele cele ofilite le-ai udat cu apa Sfântului Duh; 

Bucură-te, că te-ai arătat turmei tale ca un spic cu însutită roadă; 

Bucură-te, că ostenelile tale au fost ca o bogată pârgă adusă Domnului; 

Bucură-te, cel ce cu pâinea cea cerească pe cei credincioşi ai hrănit; 

Bucură-te, că ai fost îndrumător şi povăţuitor luminat păstoniților tăi; 

Bucură-te, că ai socotit turma lui Hristos ca o vistierie dată în grija ta; 

Bucură-te, că povăţuitor prea iscusit al călugărilor ai fost; 

Bucură-te, că nevoinţele tale s-au arătat podoaba de mult preţ a Bisericii; 

Bucură-te, Sfinte ierarhe Teodosie, mucenice al lui Hristos! 


Condac 5 

Viaţa ta, plăcută lui Dumnezeu, s-a făcut cunoscută tuturor, ierarhe Teodosie şi 
fiind ascultător de Hristos, ai fost chemat să luminezi cu învăţăturile tale şi pe cei 
din Episcopia Romanului, unde ca o stea prea strălucită ai vestit cu tărie pe Soarele 
Dreptăţii, căruia împreună cu tine îi cântăm: Aliluia! 


Icos 5 

Povăţuind cu multă dragoste turma cea încredinţată ție de către Dumnezeu, ca într- 
o şcoală duhovnicească, ai umplut de mireasmă dumnezeiască sufletele păsto- 
riților tăi, călăuzindu-i către limanul Împărăției Cerurilor, pentru care îţi cântăm: 
Bucură-te, cel ce cu darul înţelepciunii ai arătat luminată lucrarea arhieriei tale; 
Bucură-te, că pe credincioşi i-ai hrănit cu dreapta învățătură a lui Hristos; 
Bucură-te, cel ce din izvorul cel limpede al harului pe mulți i-ai adăpat; 

Bucură-te, că ai strălucit ca un sfeșnic minunat în Biserica lui Hristos; 

Bucură-te, că ai condus turma ta spre dumnezeieştile limanuri; 

Bucură-te, că Evanghelia Domnului cu multă râvnă o ai propovăduit,; 

Bucură-te, că sufletele cele pustiite roditoare le-ai făcut; 

Bucură-te, cel ce cu multă cinste ai stat în ceata arhiereilor; 

Bucură-te, că la păşunea cea aleasă ai adus pe credincioșii tăi; 

Bucură-te, că ai păstorit turma ta întru cuvioşie şi dreptate; 

Bucură-te, că te-ai arătat bun cârmaci al Episcopiei Romanului; 

Bucură-te, că prin arhiereasca ta slujire, ţi-ai făcut mai strălucitoare haina sufletu- 
lui; 

Bucură-te, Sfinte ierarhe Teodosie, mucenice al lui Hristos! 


Condac 6 

Râvna pentru Hristos şi puterea cuvintelor tale te-au făcut să urci pe treapta cea 
înaltă a arhipăstoriei, învrednicindu-te pe pământ de cinstea de părinte al întregii 
Biserici Moldave, iar în ceruri de lumina cea negrăită a slavei lui Dumnezeu, că- 
ruia îi cânți neîncetat. Aliluia? 


Icos 6 

Mai Marele păstorilor te-a chemat, ierarhe "Teodosie, la scaunul de slujire a Bi- 
sericii Moldovei greu încercată de năvălirile barbare. Iar tu, părinte, într-armat 
fiind cu puterea lui Hristos, nu te-ai înspăimântat de primejdii, pentru care, prime- 
şte cântarea aceasta: 

Bucură-te, că în vasul tău cel pământesc a fost turnat mirul cel ceresc; 

Bucură-te, că slujind oamenilor, ai slujit lui Dumnezeu; 

Bucură-te, apărător şi zid împotriva năvălitorilor celor fără de lege; 
Bucură-te, platoşa şi scutul neclintit împotriva dușmanilor adevărului; 
Bucură-te, soare dătător de lumină şi căldură lui Hristos; 
Bucură-te, că Dumnezeu te-a răsplătit pentru râvna ta; 

Bucură-te, cel ce căile cele strâmbe ale oamenilor le-ai îndreptat; 
Bucură-te, slujitor adevărat, că pământul de cer l-ai apropiat; 
Bucură-te, stea strălucitoare pe bolta Bisericii lui Hristos; 
Bucură-te, dar dumnezeiesc al poporului nostru bine credincios; 
Bucură-te, fluierul cel păstoresc al dreptmăritonilor creştini; 
Bucură-te, omule al lui Dumnezeu și alăuta Duhului; 

Bucură-te, Sfinte ierarhe Teodosie, mucenice al lui Hristos! 


Condac 7 

Ca zorile dimineții te-ai arătat Bisericii Moldave, cinstite ierarhe, hrănind cu pâine 
cerească pe credincioşii tă1 şi asemenea apărătorilor credinței, străbătând ţinutul 
Moldovei, i-ai îmbărbătat cu rugăciune și cuvânt la mărturisirea lui Hristos, cân- 
tând lui Dumnezeu: Aliluia? 


Icos 7 

Ca un păstor vrednic de laudă al turmei lui Hristos, ierarhe Teodosie, după dum- 
nezeiasca judecată, ai alungat de la turma ta pe lupii cei răpitori, cu arma dreptei 
credinţe. Pentru aceasta, râvna ta apostolească a fost răsplătită în ceruri de Hristos 
Dumnezeu, iar noi, pe pământ, îţi aducem această cântare: 

Bucură-te, luptătorule împotriva nedreptății; 

Bucură-te, apărătorule al Ortodoxiei; 

Bucură-te, străjerul neadormit la poarta Bisericii; 

Bucură-te, apărătorule al celor nedreptățiți; 

Bucură-te, cunoscătorule al inimilor; 

Bucură-te, propovăduitorul şi apărătorul dreptei credinţe; 

Bucură-te, ocrotitorul credincioşilor tăi; 

Bucură-te, arhiereule luminat al Bisericii lui Hristos; 

Bucură-te, lucrătorule în ogorul Domnului; 

Bucură-te, aducătorule de roadă duhovnicească; 

Bucură-te, cămara virtuților şi lauda ierarhilor; 

Bucură-te, că Hristos te-a prea mărit în ceruri; 

Bucură-te, Sfinte ierarhe Teodosie, mucenice al lui Hristos! 


Condac 8 
Deşi ai fost izgonit de vrăjmași, pe nedrept, din scaunul arhipăstoresc, ierarhe Teo- 
dosie, pacea şi liniştea sufletului tău le-ai păzit, căci, retrăgându-te la Mănăstirea 

Brazi din Țara Vrancei unde te-ai născut, ai petrecut în privegheri şi rugăciuni pen- 
tru poporul tău cel bine credincios, cântând neîncetat lui Dumnezeu: Aliluia! 


Icos 8 

Ca o ploaie liniştită ce cade pe pământ însetat s-a arătat venirea ta în Mănăstirea 
Brazi, pe care o ai zidit din nou, minunate ierarhe Teodosie, înnoind duhovniceşte 
obștea monahilor și pe credincioşii care au alergat la tine cu smerenie. Bucurându- 
ne de aleasa ta lucrare, îţi aducem cântarea aceasta: 

Bucură-te, că ai apărat comoara Ortodoxiei în Ţara de Jos a Moldovei; 

Bucură-te, că ai călăuzit ceata monahilor pe căile desăvârşirii; 

Bucură-te, că ai rânduit aleasă viaţă călugărească în mănăstirile pe care le-ai ctito- 
rit; 

Bucură-te, cel ce ca un fiu al dumnezeieştii lumini ai deschis calea spre cele veșni- 
Ge; 

Bucură-te, cel ce ai fost conducătorul sihaștrilor şi nebiruitul întâi-luptător; 
Bucură-te, că ai fost ca un măslin roditor pentru mulți călugări și credincioşi; 
Bucură-te, slujitorule al tuturor celor necăjiţi; 

Bucură-te, râvnitorule pentru altarele Domnului; 

Bucură-te, că cetele monahilor le-ai făcut ca o vie roditoare; 

Bucură-te, că ai rânduit neîncetata priveghere în aşezămintele tale călugărești; 
Bucură-te, că prin slujire adevărată şi viaţă curată, ai înmulțit ceata monahilor; 
Bucură-te, Sfinte ierarhe Teodosie, mucenice al lui Hristos! 


Condac 9 

Trâmbiță duhovnicească s-au arătat povăţuirile tale pentru fiii tăi sufleteşti, sfințite 
ierarhe, pe care împlinindu-le şi-au împodobit vieţuirea cu mireasma Duhului. Pen- 
tru aceasta, şi noi învăţăm de la tine a merge pe calea virtuţilor, cântând lui Dum- 
nezeu: Aliluia! 


Icos 9 

Nici prigonirile, nici primejdiile, nici chinuirile necredincioşilor nu te-au îndepăr- 
tat de la calea Adevărului, părinte, căci ai răbdat până la sânge silnicia lor. Pentru 
aceasta, minunându-ne de pătimirea ta, îţi cântăm unele ca acestea: 

Bucură-te, cel ce ai luat pe umeri Crucea lui Hristos; 

Bucură-te, că te-ai luptat pentru dreapta credinţă; 

Bucură-te, păstorule cel bun, că ţi-ai dat viaţa pentru turma cea cuvântătoare; 
Bucură-te, cel ce te-ai făcut vrednic de cununa muceniciei; 

Bucură-te, că vărsarea sângelui tău a fost ca un mir de mare preţ adus lui Hristos; 
Bucură-te, că ai urcat pe scara care duce la Dumnezeu, prin pătimirile tale; 

Bucură-te, că prin mucenicia ta, Hristos uşa Raiului ţi-a deschis; 

Bucură-te, cel ce ca o slugă bună şi credincioasă ai intrat întru bucuria Domnului 
tău; 

Bucură-te, cel ce ai ştiut să uneşti pe cele de jos cu cele de sus; 

Bucură-te, că ai intrat cu cinste în Ierusalimul cel ceresc; 

Bucură-te, cel ce te-ai învrednicit a trăi împreună cu Hristos în veci; 

Bucură-te, că pământul Vrancei l-ai sfințit prin sângele muceniciei tale; 

Bucură-te, Sfinte ierarhe Teodosie, mucenice al lui Hristos! 


Condac 10 

Mare ierarhe şi mucenice al lui Hristos, Teodosie, apărătorule al dreptei credinţe a 
Bisericii, te-ai învrednicit de viaţa cea fără de sfârşit, unde acum strălucești în Lu- 
mina cea neînserată, aducând, de-a pururi laudă lui Dumnezeu şi cântând: Aliluia! 


Icos 10 

Văzând pătimirea și mucenicia ta, călugării din Mănăstirea Brazi şi bine credin- 
Cioşii creştini s-au adunat în jurul trupului tău şi în cântări duhovniceşti l-au îngro- 
pat cu cinste în biserica acestui aşezământ, iar după îngroparea ta, n-au încetat a 
veni la mormântul tău ca la un părinte prea iubit, cântându-ți laude ca acestea: 
Bucură-te, cel ce ţi-ai săvârşit viaţa mărturisind pe Hristos; 

Bucură-te, că ai primit de la El cununa muceniciei; 

Bucură-te, că te-ai făcut vrednic moștenitor al vieţii celei de veci; 

Bucură-te, ierarhe, mult pătimitorule; 

Bucură-te, stea ce strălucește în ceata mucenicilor Biserici; 

Bucură-te, împodobitorule al mărturisitorilor lui Hristos; 

Bucură-te, floarea arhieriei, adăpată cu sânge mucenicesc; 

Bucură-te, că ai avut parte de moartea cea purtătoare de viaţă; 

Bucură-te, mielule nevinovat, care ai intrat în ceata celor ce s-au jertfit pentru Hri- 
stos; 

Bucură-te, că te-ai îmbrăcat cu haina prea strălucită în ceruri; 

Bucură-te, că împreună cu Maica Domnului și cu sfinţii te odihneşti în cămara lui 
Hristos; 

Bucură-te, că te-ai învrednicit de Viaţa cea veșnică; 

Bucură-te, Sfinte ierarhe Teodosie, mucenice al lui Hristos! 


Condac 11 

Întru bucuria cea nespusă a Împărăției celei de sus petrecând, ierarhe Teodosie, te 
îndulceşti de lumina cea întreit strălucitoare a PreaSfintei Treimi, de unde, trimite- 
ne şi nouă, celor ce prăznuim după cuviinţă sfântă pomenirea ta, răbdare în neca- 

zurile vieţii și nădejdea mântuirii, că întru dragostea lui Dumnezeu viețuind, 
împreună cu tine să-l cântăm: Aliluia! 


Icos 11 

După îngroparea ta, minunate părinte, prin rânduiala dumnezeiască s-a aflat co- 
moara de mult preţ a moaștelor tale, cinstite după vrednicie de cuviosul Antipa. 
Pentru aceasta şi noi îți cântăm unele ca acestea: 

Bucură-te, că trupul tău ni l-ai lăsat ca un dar sfințit; 

Bucură-te, că aflând moaştele tale ne veselim cu duhul; 

Bucură-te, ierarhe îndumnezeit, care dai mireasmă duhovnicească credincioşilor; 
Bucură-te, cununa adevărului şi slava arhiereilor; 

Bucură-te, mângâierea oamenilor cuprinşi de primejdii şi de întristări; 

Bucură-te, jertfă bine primită de Dumnezeu; 

Bucură-te, Limanul cel lin şi neînviforat al celor necăjiţi; 

Bucură-te, ancoră tare şi nemișcată; 

Bucură-te, că pe cei ce se roagă cu credinţă, cu daruri duhovniceşti îi împodobești; 
Bucură-te, luminarea şi scăparea celor deznădăjduiți; 

Bucură-te, cel ce cu mir de nard alini suferinţele celor neputincioşi; 

Bucură-te, că Dumnezeu ascultă rugăciunile tale pentru neamul românesc; 
Bucură-te, Sfinte ierarhe Teodosie, mucenice al lui Hristos! 


Condac 12 

Vrednicule următor al apostolilor, ca un adevărat arhiereu al Bisericii lui Hristos, 
al pătimit până la mucenicie şi ai dobândit daruri mai presus de fire, pentru care te 
rugăm să fii nouă mijlocitor, ca să aperi de tot răul moștenirea ta, care cântă îm- 
preună cu tine Sfintei Treimi: Aliluia! 


Icos 12 

Mare ierarhe Teodosie, pe drumul crucii lui Hristos, lupta cea bună ai luptat, pri- 
mind cununa muceniciei, fiind împreună-şezător cu toți sfinții în cămările cereşti. 
Iar noi, păcătoșii, pe pământ, îţi cinstim pomenirea ta şi cu osârdie te rugăm: ajută- 
ne să deschidem poarta nădejdu către Dumnezeu, ca să-ţi aducem aceste cântări: 
Bucură-te, că întru tine chipul lui Dumnezeu s-a împlinit; 

Bucură-te, cel ce ai fost rânduit de-a dreapta lui Dumnezeu împreună cu toți sfinții; 
Bucură-te, cel ce te odihneşti în cer, ca un sfințit mucenic al lui Hristos; 

Bucură-te, cel ce ești piatra cea scumpă a Bisericii, păstrată în vistieriile cerești; 
Bucură-te, trâmbiță apostolească şi alăută duhovnicească; 

Bucură-te, că prin jertfirea vieții tale a1 desăvârşit pecetea chipului dumnezeiesc; 
Bucură-te, că te adapi pururea din Izvorul vieți și al veşnicei lumini; 

Bucură-te, floarea cea neveştejită din grădina Raiului; 

Bucură-te, că vezi de-a pururi faţa lui Dumnezeu; 

Bucură-te, cel ce, ca un prinos bogat, împodobeşti cămările cereşti; 
Bucură-te, mirul cel ceresc, care ne umpli pe noi de bună mireasmă; 
Bucură-te, izbăvirea cea scumpă a sufletelor noastre; 

Bucură-te, Sfinte ierarhe Teodosie, mucenice al lui Hristos! 


Condac 13 

O, mult pătimitorule, Sfinte mucenice al lui Hristos, ierarhe Teodosie, trimis fiind 
de Dumnezeu la vreme de strâmtorare să fii pavăza Bisericii Moldovei, noi, cei 
împovăraţi cu multe şi grele păcate, îți aducem din toată inima cuvenita cinstire, ca 
aceluia în care a prisosit darul Sfântului Duh. Aflându-te acum slujitor la Altarul 
cel ceresc, te rugăm, fii mijlocitorul nostru către Atotputernicul Dumnezeu, Izvorul 
tuturor bunătăților, ca prin harul Său ocrotitor să ne dea înțelepciune, sănătate, pace 
şi iertare de păcate, ca să prisosim în credință și în dragoste faţă de EI şi către 
aproapele, pentru a ajunge la limanul cel mult dorit al mântuirii şi împreună cu tine 
să-l aducem neîncetată laudă, zicând: Aliluia! 


Apoi se zice iarăşi: 


Icos 1 

Din pruncie te-a hărăzit Dumnezeu a fi vas ales al harului Său, căci bine credin- 
C1oșii tăi părinți ți-au umplut inima și sufletul de iubire sfântă și de învățătura cea 
adevărată a Bisericii. Într-armat fiind cu daruri alese, ţi-ai închinat viaţa împlinirii 
virtuților creştineşti, pentru care îți aducem această cuvenită cântare: 

Bucură-te, cel ce din braţele maicii tale pomul vieţii a înflorit întru tine; 

Bucură-te, că din copilărie ai început călătoria către Dumnezeu; 

Bucură-te, că din casa părintească te-ai arătat ca un vas sfințit; 

Bucură-te, că din pruncie sufletul tău a fost locaş al Sfântului Duh; 

Bucură-te, cel ce ai fost ca o stâlpare de finic înaintea Domnului; 

Bucură-te, că îngerul păzitor ţi-a arătat calea cea bună de urmat; 

Bucură-te, că dragostea de Dumnezeu a împodobit viaţa ta; 

Bucură-te, că ai căutat comoara cea adevărată pe care ai găsit-o în Biserica Dom- 
nului; 

Bucură-te, că fiu al luminii te-a arătat pe tine vieţuirea ta; 

Bucură-te, că pe calea cea bună, credinţa în Dumnezeu te-a călăuzit; 

Bucură-te, că multă stăruinţă ai arătat pentru îmbunătăţirea vieţii tale; 

Bucură-te, că ai înmulțit talantul ca sluga cea bine credincioasă; 

Bucură-te, Sfinte ierarhe Teodosie, mucenice al lui Hristos! 


Condac 1 

Vrednicului păstor al turmei lui Hristos, râvnitorului ierarh Teodosie, care prin mu- 
cenicie s-a arătat apărător al Bisericii strămoşeşti, laudă de mulțumire îi aducem 
noi, nevrednicii;, că acesta s-a arătat odor prea strălucit între ierarhii Moldovei și 
pururea rugător către Dumnezeu pentru cei ce, cu credință şi cu dragoste, îi cântă: 
Bucură-te, Sfinte ierarhe Teodosie, mucenice al lui Hristos! 


Rugăciune 


Sfinţite ierarhe Teodosie, care de cununa mucenicească învrednicindu-te, prin 
tăierea cinstitului tău cap de către păgâni, pe când te aflai la Mănăstirea Brazi din 
tinutul Vrancei acum împreună cu îngerii locuind, te bucuri de mărirea cea gătită 
sfinților, nu ne uita pe noi, păcătoşii, cei ce, nădejde având în puterea ta de mij- 
locitor către Împăratul Hristos - ca unul ce stai înaintea tronului Sfintei Treimi - ţie, 
cu credință grăim unele ca acestea: 

Bucură-te, că la Mănăstirea Brazi ai strălucit prin mucenicie; 

Bucură-te, că acel loc al muceniciei tale s-a făcut cunoscut tuturor prin tine şi aco- 
lo, călugări şi călugăriţe s-au nevoit cu nevoinţa cea bine plăcută lui Dumnezeu, 
pomenindu-te necontenit între ctitori; 

Bucură-te, că pentru credinţa cea adevărată şi pentru apărarea sfintelor odoare ale 
Bisericii, spre a nu le lăsa pradă nelegiurii, ţi-ai jertfit viaţa; 

Bucură-te, că Dumnezeu a insuflat gând de evlavie ucenicilor tăi și Lavrentie epi- 
scopul, ţi-a pus piatră de marmură deasupra cinstitului tău mormânt; 

Bucură-te, că o cărămidă pusă sub pătimitorul tău cap, cu numele Teodosie înscris 
pe ea, te-a făcut cunoscut urmaşilor de peste ani; 

Bucură-te, că trupul tău căzut sub ascutişul sabiei celei sălbatice, s-a descoperit în 
vremurile cele mai de pe urmă; 

Bucură-te, că te-ai învrednicit de proslăvire din partea lui Dumnezeu, care a dat 
gândul cel bun ieroschimonahului Dimitrie spre a căuta în pământ, unde săpând, a 

găsit piatra de marmură a mormântului tău şi cărămida cu înscrisul de pe ea, pe 
care era aşezat capul tău cel desprins de trup, ca şi întreg trupul tău; 


Bucură-te, că şi prin moarte, s-a arătat întreaga ta smerenie, căci capul aşezat, cu 
gura în jos, pe cărămidă, arată că mereu ai avut fruntea plecată spre pământ, ru- 
gându-te, cu căldură, ca şi vameșul: „Dumnezeule, fii milostiv mie, păcătosului!“ 
Bucură-te, că prin rânduială dumnezeiască s-a făcut lucrarea de dezgropare a cin- 
stitului tău trup, după mai bine de o sută cincizeci de ani și cu sobor de preoți, în 
cântări duhovniceşti, a fost pus în paraclisul de taină din peştera Mănăstirii Brazi, 
unde se săvârşea Sfânta Liturghie până nu demult; 


Fericindu-te pe tine, mult nevoitorule şi mult răbdătorule mucenice Teodosie, ne 
cucerim şi zicem roagă-te pentru noi, cei ce facem cu dragoste pomenirea ta şi ne 
întărim duhovniceşte de lucrarea ta în pământul scumpei noastre Patrii şi în ogorul 
Sfintei noastre Biserici Ortodoxe Române: Bucură-te, mucenice Teodosie. Amin! 


ŞI apoi se face Otpustul: Doamne Iisuse Hristoase, Fiul lui Dumnezeu pentru rugă- 
ciunile prea curatei Maicii Tale, ale Sfântului ierarh mucenic Teodosie de la Mâ- 
năstirea Brazi, mitropolitul Moldovei şi ale tuturor Sfinţilor, miluieşte-ne şi ne 
mântuieşte pe noi. Amin! 

